Svitava

Svitava estas rivero en Moravio (Ĉeĥa Respubliko).

Svitava fontas norde de la urbo Svitavy (laŭ ĝi nomita) kaj fluas suden inter la Bohemia-Moravia montetaro kaj la Drahana montetaro. Apud Březová nad Svitavou oni el ĝia baseno deprenas ĉirkaŭ 1000 l/sek da subtera bonkvalita trinkebla akvo kaj per tubaro provizas per ĝi la urbon Brno. En sia supra parto ĝis Letovice ĝi estas nur mallarĝa rivereto kun multaj kluzoj. En la centra parto ĝis Brno ĝi fluas tra bela profunda valo inter krutaj deklivoj. En Brno sur Svitava estas kelkaj altaj kluzoj kaj ene de la urbo la rivero fluas nur tra neinteresa ebena ĉirkaŭaĵo. La maldekstra enfluejo de Svitava en Svratkon hodiaŭ troviĝas sude de Brno. La rivero estas navigebla ekde Moravská Chrastavá en longeco 72 km. Praktike plej multe oni navigas la riveron en la ĉirkaŭaĵo de Blansko kaj Adamov.

 Municipoj laŭ la fluo 
Svitava fluas tra vilaĝo Javorník, urbo Svitavy, vilaĝoj Hradec nad Svitavou, Radiměř, urbo Březová nad Svitavou, vilaĝoj Brněnec, Rozhraní, Stvolová, Skrchov, urbo Letovice, kampurbo Svitávka, urbo Boskovice, vilaĝoj Skalice nad Svitavou, Lhota Rapotina, Doubravice nad Svitavou, urbo Rájec-Jestřebí, vilaĝoj Spešov, Ráječko, urboj Blansko, Adamov, vilaĝo Bílovice nad Svitavou kaj urbo Brno.

 Bibliografio 
 Stanislav Štefáček:Encyklopedie vodních toků Čech, Moravy a Slezska, Nakladatelství Miloš Uhlíř – Baset, 2008

 Proksimaj turismaj celoj 
 urbo Svitavy
 urbo Letovice
 urbo Blansko
 urbo Brno

 Eksteraj ligiloj 
 Raportprofiloj de inundservo 
 Mapo de fonta regiono apud Javorník
 Mapo de enfluejo en Brno - Přízřenice

Kategorio:Riveroj en Drahana montetaro
Kategorio:Riveroj en Svitava montetaro
Kategorio:Riveroj en Boskovica sulko
Kategorio:Riveroj en Dija-svratka valego
Kategorio:Riveroj en distrikto Svitavy
Kategorio:Riveroj en distrikto Blansko
Kategorio:Riveroj en distrikto Brno-provinco
Kategorio:Riveroj en distrikto Brno-urbo
Kategorio:Geografio de Brno
Kategorio:Akvokolekta areo de Dijo